
# Рөстәм Миңнеханов Ислам хезмәттәшлеге оешмасы генераль секретаре урынбасары белән очрашты

*17.05.2012*Бүген Татарстан Республикасы Президенты Рөстәм Миңнеханов Ислам хезмәттәшлеге оешмасы генераль секретаре урынбасары Хәмид Опелойеру белән очрашты.


Очрашу Казан Кремлендә ТР Президентының эш бүлмәсендә узды.


Хәмид Опелойеру әфәнде Казанга “KAZANSUMMIT 2012” IV Халыкара саммитында катнашу өчен килде.


Яклар Татарстан Республикасы белән Ислам хезмәттәшлеге оешмасы мөнәсәбәтләре мәсьәләсе буенча фикер алышты.


Рөстәм Миңнеханов Хәмид Опелойеру әфәндегә «Kazansummit-2012» катнашуы өчен рәхмәт белдерде һәм мондый хөрмәтле, дәрәҗәле затларның килүе саммитның абруен күтәрә дип билгеләп үтте.

*ТР Президенты матбугат хезмәте*
Рөстәм Миңнеханов Ислам хезмәттәшлеге оешмасы генераль секретаре урынбасары белән очрашты